**Jegyértékesítő oldal**

Készíts egy jegyértékesítő oldalt az alábbi leírás alapján:

Az oldal lényege, hogy különböző rendezvényeket, programokat lehessen meghirdetni, és ezekre jegyeket értékesíteni.

A főoldalon jelenjen meg minden rendezvény idő szerint a legkorábbitól kezdve. Minden rendezvénynek legyen egy fényképe, egy neve és egy dátuma időponttal. Egy rendezvényre kattintva nyíljon meg egy oldal, ahol a rendezvény adatait lehet látni. Ezen az oldalon jelenjenek meg a rendezvényhez tartozó jegyek (több fajta, pl.: Early bird, VIP stb.). A jegyeket lehessen kosárba helyezni, majd a kosár oldalán véglegesíteni a rendelést. A megrendelt jegyeket tárold el egy adatbázisban a vásárló email címével együtt.

**Működés:**

Csak regisztrált felhasználó tudjon rendezvényt hirdetni. A saját profilján tudja kezelni az általa létrehozott rendezvényeket. Egy rendezvényre kattintva tudjon jegyeket hozzáadni a rendezvényhez. Minden jegynek legyen egy neve és egy darabszáma. A darabszám csökkenjen, ha rendelnek a jegyből. Ha egy jegy elfogy, akkor azt jelezd a felhasználóknak a rendezvény oldalán. Az rendezvény oldalán jelenjen meg a rendezvény neve, képe, dátuma, leírása és a rendezvényhez tartozó jegyek.

**Leadandó fájlok:**

* Főoldal
* Rendezvény oldal
* Bejelentkezés/Regisztráció oldal
* Felhasználó oldal
* Rendezvény létrehozás oldal
* Jegyek hozzáadása eseményhez oldal
* Kosár oldal
* Adatbázis SQL fájlja
* CSS fájlok + Javascript fájlok (ha van)
* Rendezvényekhez feltöltött képek

**Adatbázis:**

* Rendezvények táblája
* Jegyek táblája
* Felhasználók táblája
* Eladott jegyek táblája

**FONTOS:**

Az oldal adatbázisát **portfolio\_jegy** néven hozd létre. **Minden oldalnak** készítsd designt. A rendezvények időpontjában tárold el az évet, hónapot, napot, órát, percet.